Richard Serra

Richard Serra (født 2. november 1938) er en amerikansk minimalistisk skulptør og videokunstner som er kjent for sine arbeider i stor skala av rent metall. Han var involvert i prosesskunst-bevegelsen. Han bor og arbeider i Tribeca, New York, og på øya Cape Breton i Nova Scotia.

Liv og virke 
Han studerte litteratur innen han startet som kunstner. For å livnære seg som student arbeidet Serra på et stålverk, noe som fikk stor innflytelse på hans karriere som kunstner. Serra diskuterte sin unge år og påvirkninger i et intervju i 1993. Han beskrev havneanleggene i San Francisco, hvor hans far arbeidet, som en annen betydelig innflytelse på hans verker: «Alt råmaterialet som jeg trengte er bevart på vent i dette minnet som har blitt en jevnlig drøm.»

Han regnes i kunstverdenen som «post-minimalist» i den forstand at Serra bryter med minimalismens krav om rasjonelle, enkle og industrielle former som ikke skal være rørt av menneskehånd.

Hans skulpturer finnes flere steder i New York, blant annet ved Holland Tunnel Exit, på Bankplassen i Oslo (Shaft) samt flere andre steder i verden, som Berlin og Barcelona.

Serra har også laget mesterverket «Tilted Arc», som sto på Federal Plaza i New York (1981–1989), og «House of Cards». Det består av fire stålplater og eies i dag av Museum of Modern Art i New York.

Serra ble i 2002 utnevnt til den tyske ordenen  Pour le Mérite für Wissenschaften und Künste. Han ble i 2010 tildelt Fyrsten av Asturias' pris for kunst.

Samlinger 
Serras verker kan bli funnet i mange internasjonale og private samlinger, inkludert Museum of Modern Art og Solomon R. Guggenheim Museum i New York, Los Angeles County Museum of Art, og San Francisco Museum of Modern Art. Siden tidlig på 1970-tallet har Serra fullført mange private oppdrag, de fleste av finansiert av patroner i Europa. Private oppdrag i USA omfatter skulpturer for Eli Broad, Jeffrey Brotman, Peggy og Ralph Burnet (To Whom It May Concern, 1995), Gil Freisen, Alan Gibbs (Te Tuhirangi Contour, 1999-2001), Ivan Reitman, Steven H. Oliver (Snake Eyes and Boxcar, 1990–93), og Mitchell Rales.

I 2006, Colby College skaffet 150 verker gjort på papir av Serra, noe som innebar at det er den nest største samlingen av Serras arbeid utenfor Museum of Modern Art i New York.

Personlig liv 
Serra var gift med kunstneren og skulptøren Nancy Graves mellom 1965 og 1970. Han giftet seg med kunsthistorikeren Clara Weyergraf i 1981. Han er bror av den kjente borgerrettsadvokaten Tony Serra. Siden 1977 har Serra og Weyergraf hatt bolig i flere etasjer av en tidligere industribygning ved 173 Duane Street i Tribeca. I 2011 kjøpte paret tredje etasje av 173 Duane Street. Siden slutten av 1970-tallet har de tilbrakt deler av året i gårdsbygningen fra 1700-tallet på en høyde over Northumberland Strait i Inverness County, Nova Scotia.

Referanser

Eksterne lenker 
 
 
 
  Biografi, intervjuer, essayer, bilder av kunstverk og videoer fra TV-serien Art:21 - Art in the Twenty-First Century (2001) fra Public Broadcasting Service (PBS)
  MoMA: Richard Serra Sculpture: Forty Years

Billedhuggere fra USA
Pour le Mérite
Personer fra San Francisco